stanford-oval/wikipedia huggingface dataset:
Magic Knight Rayearth – Taikasoturit

| Taikasoturit |
| --- | --- |

魔法騎士（マジックナイト）レイアース   (Mahou Gishi (Magic Knight) Rayearth)
Genre: mecha, toiminta 
Manga: Magic Knight Rayearth
Tekijä: CLAMP
Julkaisija: Kodansha
Sarjajulkaisulehti: Nakayoshi
Ensimmäinen painatus: Marraskuu 1993 – Helmikuu 1995
Kirjojen lukumäärä: 3 
Manga
Tekijä: CLAMP
Julkaisija: Kodansha
Sarjajulkaisulehti: Nakayoshi
Ensimmäinen painatus: Maaliskuu 1995 – Huhtikuu 1996
Kirjojen lukumäärä: 3 
TV-anime: Taikasoturit
Ohjaaja: Toshihiro Hirano
Studio: Tokyo Movie Shinsha
Lähetyskanavat: Yomiuri TV
Alkuperäinen lähetyskierros: 17.10.1994 – 13.3.1995
Jaksojen määrä: 20 
TV-anime
Ohjaaja: Toshihiro Hirano
Studio: Tokyo Movie Shinsha
Lähetyskanavat: Yomiuri TV
Alkuperäinen lähetyskierros: 10.4.1995 – 27.11.1995
Jaksojen määrä: 29 
OVA
Ohjaaja: Keitaro Motonaga, Toshiki Hirano
Studio: Kodansha
Jaksojen määrä: 3
Julkaisupäivät: 1997 aikana 
Taikasoturit (jap. 魔法騎士（マジックナイト）レイアース, Mahou Kishi (Magic Knight) Rayearth) on CLAMPin luoma manga- ja animesarja, joka kertoo kolmesta japanilaisesta teinitytöstä Hikaru Shidousta, Umi Ryuuzakista ja Fuu Hououjista. Prinsessa Emerauden kutsun voimasta he joutuvat kesken luokkaretken Cephiro-nimiseen fantasiamaailmaan taistelemaan pahaa vastaan. Sarja on pääasiassa niin sanottu taikatyttösarja, mutta sekoittaa myös elementtejä mechasarjoista. Sarja on ajoittain sekä hyvin koominen että hyvin synkkä. Mangan pohjalta luotiin myös kaksikautinen animesarja, joka nähtiin Suomessa SubTV-kanavalla.
MKR:n pohjalta on myös luotu kolmiosainen OVA Rayearth joka on sekä mangasta että animesta juonellisesti täysin erillinen, vaikka käyttääkin niiden hahmoja.
Suomessa mangan on julkaissut kokonaisuudessaan Magic Knight Rayearth -nimellä Punainen jättiläinen.
Magic Knight Rayearthin hahmoja > Päähenkilöt

Hikaru Shidou – "Legendaarinen taikasoturi", käyttää loitsuissaan voimana tulen elementtiä. Hikaru on hieman epävarma itsestään, mutta rakastaa ystäviään suuresti ja ajattelee ensin muiden etua vähätellen välillä itseään. Hänestä tuli uusi pilari prinsessa Emerauden kuoleman jälkeen, mutta hän siirsi vallan kansalle, jotta heidän onnensa riippuisi heistä itsestään.
Umi Ryuuzaki – "Legendaarinen taikasoturi", käyttää loitsuissaan voimana veden elementtiä. Hän on hienosta perheestä ja käyttäytyy sen mukaisesti. Umi harrastaa miekkailua ja käyttää aseenaan miekkaa.
Fuu Hououji – "Legendaarinen taikasoturi", käyttää loitsuissaan voimana ilman/tuulen elementtiä. Fuu on hyvin kohtelias ja hieman ujo nuori neiti. Hän käyttää aseenaan jousipyssyä
Prinsessa Emeraude – Cephiron pilari. Cephiro on kuva Prinsessan sydämestä ja hänen rukouksiensa voimalla Cephiro pysyy kauniina ja valoisana paikkana. Koska hän rakastui Zagatoon, hän ei pystynyt enää rukoilemaan Cephirotin puolesta ja tuli onnettomaksi, koska tiesi, ettei koskaan saisi olla Zagaton kanssa. Hän kutsuu taikasoturit omaan maailmaansa, jotta nämä voisivat tappaa hänet.
Clef Guru – Clef on Prinsessan maaginen palvelija. Hänen tehtävänsä on kertoa ja opettaa ihmisille magiasta, jotta nämä voisivat käyttää sitä hyvään.
Presea – Cephiron mestariseppä. Hän on ainoa, joka kykenee luomaan taikasotureiden aseet.
Mokona – Puhekyvytön, pupua muistuttava olio. Mokonan alkuperäinen omistaja on Clef, mutta se annettiin myöhemmin Presealle. Mokona auttaa taikasotureita taikomalla heille ruokaa, antamalla heille suojaa ja näyttämällä heille oikean tien Cephirossa.
Ferio – Ferio on mysteerinen muukalainen, joka ilmestyy mukaan "Hiljaisuuden metsässä" (Forest of silence). Hän käyttää apunaan miekkaa, joka on melkein hänen itsensä pituinen. Ferio on kiinnostunut Fuusta. Ferio on myös Prinsessa Emerauden pikkuveli, mutta ei alussa muista tätä, sillä hänen muistinsa pyyhittiin lapsena.
Zagato – Zagato oli Prinsessa Emerauden päävartija ja ylipappi, jonka tehtävä oli varmistaa että Prinsessa saa rukoilla rauhassa, mutta Zagaton rakkaus Prinsessaan teki hänet tottelemattomaksi käskyjään vastaan, ja hän kidnappasi Prinsessan. Tämän seurauksena Cephiron rauha järkkyi. Näin Zagato aloitti sodan hänet pysäyttää yrittäviä vastaan, mukaan lukien taikasoturit.
Inouva – Zagaton uskollinen palvelija. (Ainoastaan animessa)
Alcyone – Zagaton palvelija, velhotar. Alun perin Clefin oppilas, mutta kääntyi tätä vastaan, koska rakastaa Zagatoa.
Ascot – Toimii Zagaton puolella saadakseen pitää hirviöystävänsä suojassa linnassa. Myöhemmin taikasotureiden ystävä.
Caldina – Illusionisti, toimii Zagaton puolella maksua vastaan. Myöhemmin taikasotureiden ystävä.
Lantis – Zagaton pikkuveli, asunut kauan Cephiron naapurimaassa Autozamissa.
Primera – Lantisin mukana kulkeva keiju, mustasukkainen Hikarulle.
Nova – Hikarun sydämen varjo. (Ainoastaan animessa)
Debonair – Novan "äitihahmo". (Ainoastaan animessa)
Lafarga – Miekkamestari, Emerauden henkivartija, joka Zagaton taian alaisena yritti tappaa taikasoturit.
Riimujumalat

Mashinit eli Riimujumalat ovat elementtien henkiä, joiden voimaa ainoastaan Legendaariset taikasoturit voivat käyttää. Niitä tarvitaan Emerauden toiveen toteuttamiseen ja Cephiron vapauttamiseen. Mashineilla on kaksi muotoa, taruolento ja taistelurobotti.
Riimujumalat/Mashinit:
Celese – Umin mashin, vesi. Esiintyy lohikäärmeen muodossa.
Windam – Fuun mashin, tuuli. Esiintyy nelisiipisen linnun muodossa.
Rayearth – Hikarun mashin, tuli. Esiintyy tulivartaloisen suden muodossa.
Videopelit

Sarjaan perustuen on julkaistu useita videopelejä, esimerkiksi Magic Knight Rayearth Sega Saturnille on julkaistu vuonna 1995.
Aiheesta muualla

Kuvia tai muita tiedostoja aiheesta Magic Knight Rayearth – Taikasoturit Wikimedia Commonsissa
Magic Knight Rayearth – Taikasoturit   Anime News Networkissa (englanniksi)
Major League Baseball -kausi 1888

Major League Baseball -kausi 1888 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat kymmenen ottelun sarjassa, jossa New York Giants voitti St. Louis Brownsin 6–4. Detroit Wolverines pelasi viimeisen kautensa MLB:ssa. Talousvaikeuksiin kaatuneen seuran tilalle siirtyi Cleveland Spiders, joka tähän asti oli tunnettu AA:ssa nimellä Blues. AA:n vapautuneen paikan sai vastaavasti Columbus Colts.
Postseason

|  | American Association | Voitot | National League | Ot 1 | Ot 2 | Ot 3 | Ot 4 | Ot 5 | Ot 6 | Ot 7 | Ot 8 | Ot 9 | Ot 10 |
| --- | --- | --- | --- | --- | --- | --- | --- | --- | --- | --- | --- | --- | --- |
| World Series | St. Louis Browns | 4–6 | New York Giants | 1–2 | 3–0 | 2–4 | 3–6 | 4–6 | 5–12 | 7–5 | 3–11 | 14–11 | 18–7 |
Aiheesta muualla

Baseball almanakka - National League 1888 (englanniksi)
Baseball almanakka - American Association 1888 (englanniksi)
Major League Baseball -kausi 1884

Major League Baseball -kausi 1884 käsitti kolme erillistä liigaa. Vuodesta 1876 toiminut National League ja 1882 aloittanut American Association sekä ainoan kautensa toiminut Union Association. Kauden päätteeksi NL:n ja AA:n mestarit kohtasivat kolmen ottelun sarjassa, jossa Providence Grays voitti New York Metropolitansin 3-0. Washington Nationals aloitti AA -liigassa, mutta elokuun alussa sen korvasi Richmond Virginias. UA:n mestari St. Louis Maroons siirtyi seuraavalle kaudelle National Leagueen.
Postseason

|  | American Association | Voitot | National League | Peli 1 | Peli 2 | Peli 3 |
| --- | --- | --- | --- | --- | --- | --- |
| World Series | New York Metropolitans |   0–3 | Providence Grays |   0-6 |   1-3 |   2-12 |
Aiheesta muualla

Baseball almanakka - National League 1884
Baseball almanakka - American Association 1884
Baseball almanakka - Union Association 1884
The Sports Almanac - Major League Baseball Playoffs 1884-1890 (englanniksi)
Vuoden 1884 National Leaguen mestarit: Providence Grays
Major League Baseball -kausi 1885

Major League Baseball -kausi 1885 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat seitsemän ottelun sarjassa, jossa St. Louis Browns ja Chicago White Stockings tasasivat voitot 3-3 yhden kamppailun päätyttyä ratkaisemattomaan.
Buffalo Bisons ja Providence Greys pelasivat viimeisen kautensa NL:ssa. Seuraavalla kaudella ne korvattiin Kansas City Cowboysilla ja Washington Nationalsilla, josta myös Senators nimeä on käytetty.
Postseason

|  | American Association | Voitot | National League | Peli 1 | Peli 2 | Peli 3 | Peli 4 | Peli 5 | Peli 6 | Peli 7 |
| --- | --- | --- | --- | --- | --- | --- | --- | --- | --- | --- |
| World Series | St. Louis Browns |   3–3 | Chicago White Stockings |   5-5 |   4-51 |   7-4 |   3-2 |   2-9 |   2-9 |   13-4 |
12. ottelu keskeytyi, kun St. Louis jätti kentän kesken ottelun tilanteessa 4-5.
Aiheesta muualla

Baseball almanakka - National League 1885
Baseball almanakka - American Association 1885
The Sports Almanac - Major League Baseball Playoffs 1884-1890 (englanniksi)
Lukáš Radil

| Lukáš Radil |
| --- | --- |

Henkilötiedot
Syntynyt: 5. elokuuta 1990 (ikä 34) Čáslav, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  91 kg
Seura
Seura:  HC Pardubice
Sarja:  Tipsport Extraliga
Pelaajaura
Pääsarjaura:  2008–
Aik. seurat:  HC Chrudim (Tšekki I) HC Vrchlabí (Tšekki I) San Jose Sharks (NHL) San Jose Barracuda (AHL) Spartak Moskova (KHL) Dinamo Riika (KHL)
Lukáš Radil (s. 5. elokuuta 1990 Čáslav, Tšekkoslovakia) on tšekkiläinen jääkiekkoilija, joka pelaa Tšekin pääsarja Extraliga-joukkue HC Pardubicessa. Radil on pelipaikaltaan vasen laitahyökkääjä.
Ura > Seuraura

Radil on HC Pardubicen kasvatti. Kaudella 2007–2008 hän debytoi seuran miesten Extraliga-joukkueessa, jossa Radil pelasi kuusi karsintasarjan ottelua ilman tehopisteitä. Kaudella 2008–2009 hän pelasi Extraligassa 17 runkosarjaottelua tehden kaksi syöttöpistettä. Radil pelasi miesten pelejä myös yhden ottelun verran lainalla sarjatasoa alempana 1. česká hokejová ligan HC Chrudimissa.
Kaudella 2009–2010 Radil pelasi Pardubicen Extraliga-joukkueessa 12 runkosarjaottelua tehopistein 1+4=5. Hän pelasi suurimman osan kaudestaan lainalla 1. ligaa HC Chrudimissa. Radil pelasi ison osan kaudestaan myös Pardubicen A-nuorissa. Kaudella 2010–2011 hän pelasi Extraligassa 29 runkosarja- ja neljä playoff-ottelua tehopistein 1+4=5. Radil voitti kauden päätteeksi pronssia. Hän pelasi osan kaudestaan myös lainalla 1. ligaa Chrudimissa ja HC Vrchlabíssa. Kauden 2011–2012 päätteeksi Radil voitti Tšekin-mestaruuden. Hän pelasi kauden aikana, kuten myös seuraavan kaudella 2012–2013 myös lainalla 1. ligan HK Hradec Královéssa. Tammikuussa 2013 Radil teki Pardubicen kanssa kaksivuotisen jatkosopimuksen.
Kaudella 2013–2014 Radil oli Pardubicen kolmanneksi paras pistemies tehoilla 16+16=32. Kaudella 2014–2015 hän oli joukkueen paras syöttäjä ja kolmanneksi paras pistemies tehoilla 10+29=39. Mestarien liigassa Radil oli Pardubicen paras pistemies ja maalintekijä tehoilla 4+1=5 ja hän voitti joukkueen sisäisen tehotilaston lukemalla +2.
Radil siirtyi kaudeksi 2015–2016 vuoden mittaisella sopimuksella KHL-joukkue Spartak Moskovaan. Hän voitti joukkueen sisäisen pistepörssin tehoilla 13+19=32 sekä sisäisen tehotilaston lukemalla +15. Tammikuussa 2016 Radil teki Spartakin kanssa kaksivuotisen jatkosopimuksen. Kaudella 2016–2017 hän oli joukkueen toiseksi paras maalintekijä ja syöttäjä sekä kolmanneksi paras pistemies tehoilla 12+21=33. Kaudella 2017–2018 Radil oli Spartakin toiseksi paras pistemies Aleksandr Hohlatšovin jälkeen tehoilla 16+22=38. Hän voitti joukkueen sisäisen tehotilaston lukemalla +11.
Huhtikuussa 2018 NHL-varaamaton Radil teki vuoden mittaisen, kaksisuuntaisen ja 750 000 dollarin arvoisen sopimuksen San Jose Sharksin kanssa. Syksyn harjoitusleirin päätteeksi seura lähetti hänet AHL-joukkue San Jose Barracudan vahvuuteen.
Ura > Maajoukkueura

Radil edusti Tšekkiä Pyeongchangin olympiakisoissa 2018. Hän pelasi myös MM-kilpailuissa vuonna 2017. Yhteensä Radil on pelannut 64 A-maaottelua tehopistein 15+22=37. Hän sai tililleen ensimmäisen A-maaottelunsa Channel One Cupissa 21. joulukuuta 2013 Sotšissa Ruotsia vastaan. Radil merkittiin Tšekin extrapelaajaksi. Ensimmäiset jääaikansa hän sai seuraavassa ottelussa 22. joulukuuta 2013 turnauksen isäntäjoukkue Venäjää vastaan. Radil merkittiin Tšekin kolmosketjun oikeaan laitaan Jiří Novotnýn ja Jiří Šimánekin viereen. Ensimmäisen A-maajoukkuemaalinsa hän teki Euro Hockey Challengessa 10. huhtikuuta 2014 Děčínissä ylivoimalla Tanskaa vastaan. Radilin osuma jäi Tšekin 4–0-voittoon päättyneen ottelun ratkaisumaaliksi.
Radil on pelannut myös 16 nuorten maaottelua.
Luigi Delneri

| 0 | 1 | 2 |
| --- | --- | --- |

Henkilötiedot
Koko nimi: Luigi Delneri
Syntymäaika: 23. elokuuta 1950 (ikä 74)
Syntymäpaikka: Aquileia, Friuli-Venezia Giulia, Italia
Lempinimi: Gigi
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1967–1968 1968–1972 1972–1974 1974–1975 1975–1978 1978–1980 1980–1981 1981–1982 1982–1983 1983–1984 1984–1985 |  ASD Aquileia  Spal 1907  US Foggia  Novara Calcio  US Foggia  Udinese Calcio  UC Sampdoria  Vicenza Calcio  AC Siena  ASD Pro Gorizia  USD Opitergina |  |
Valmennusura
1985–1986 1986–1989 1989–1990 1990–1991 1991–1992 1992–1994 1994–1996 1996–1998 1998 1998–1999 2000–2004 2004 2004–2005 2005–2006 2006–2007 2007–2009 2009–2010 2010–2011 2012–2013 2015–2016 2016–2017 2020:  USD Opitergina  ASD Pro Gorizia  AS Partinicaudace  Teramo Calcio  Ravenna Calcio  Novara Calcio  AG Nocerina 1910  Ternana Calcio  Empoli FC  Ternana Calcio  AC Chievo Verona  FC Porto  AS Roma  US Città di Palermo  AC Chievo Verona  Atalanta BC  UC Sampdoria   Juventus FC  Genoa CFC  Hellas Verona FC  Udinese  Brescia Calcio
Luigi Delneri (s. 23. elokuuta 1950 Aquileia, Italia) on italialainen jalkapallovalmentaja ja entinen pelaaja.
Ura pelaajana

Delneri aloitti peliuransa kotikaupunkinsa ASD Aquileiassa 1967. Delnerin pelaajaura oli varsin vaatimaton, suurimpana saavutuksena oli nousu Serie A:han Udinesen paidassa 1979. Peliuransa Delneri päätti 34-vuotiaana oderzolaisessa amatöörijoukkue USD Opiterginassa 1985.
Meriitit valmentajana

Serie A:n vuoden valmentaja (Oscar del Calcio): 2002
Maija Närhinen

| Maija Närhinen> Henkilötiedot |
| --- | --- |
Syntynyt: 1967 (ikä 56–57) Helsinki
Ammatti:  kuvanveistäjä
Aiheesta muualla
Kotisivut
Maija Närhinen (s. 1967) on suomalainen kuvataiteilija ja kuvanveistäjä. Närhinen on valmistunut Kuvataideakatemiasta vuonna 1998 ja Taidekoulu Maasta vuonna 1989.
Närhisen teoksissa on sekä maalauksen että veistoksen piirteitä. Muun muassa maalatuista pahvilaatikoista tehdyt veistokset ja installaatiot ovat toimineet puoliksi maalauksina. Yllättävät materiaalit ovat tuoneet kriittisiä muistumia esimerkiksi kulutuksesta tai evoluutioteorian mallinnuksista. Aiemmin hänen maalauksissaan oli illusorisuutta joka oli lähellä trompe l’œilia.
Närhisellä on ollut yksityisnäyttelyitä muun muassa Galleria Sculptorissa, Hippolytessä ja Forum Boxissa. Hänen teoksiaan on Helsingin taidemuseon, Kiasman, EMMAn ja Rovaniemen taidemuseon kokoelmissa. Maija Närhinen voitti 2015 Aboa Vetus Ars Nova -museossa Turku Biennaalin yleisöäänestyksen teoksella Joki. Närhinen on Kuvanveistäjäliiton jäsen.
Aiheesta muualla

Maija Närhisen verkkosivut
Maija Närhinen taiteilijamatrikkelissa
Maija Närhinen Kansallisgallerian kokoelmissa
Maija Närhinen ArtFacts.Net-taidetietokannassa
Manifesto: Day 1

| Manifesto: Day 1 Enhypen |
| --- | --- | --- |

Digitaalisen julkaisun kansikuva
EP-levyn tiedot
 Julkaistu: 4. heinäkuuta 2022
 Formaatti: CD, digitaalinen lataus
 Tuottaja(t): Wonderkid, Shin Kung, "Hitman" Bang, BreadBeat, Waveshower, Ca$hcow
 Tyylilaji: Hip hop, drill, poprock
 Kesto: 17.15
 Levy-yhtiö: Belift Lab, Genie Music, Stone Music Entertainment
Enhypenin muut julkaisut
| Dimension: Dilemma 2022 | Manifesto: Day 1 2022 |   |
Singlet albumilta Manifesto: Day 1
 ”Future Perfect (Pass the Mic)” Julkaistu: 4. heinäkuuta 2022  ”ParadoXXX Invasion” Julkaistu: 21. heinäkuuta 2022
Manifesto: Day 1 on eteläkorealaisen Enhypenin kolmas EP, joka julkaistiin Belift Labin kautta 4. heinäkuuta 2022. EP sisältää kuusi kappaletta, mukaan lukien singlen ”Future Perfect (Pass the Mic)”. EP myi julkaisuviikkonaan 1,24 miljoonaa kappaletta.
Kappaleet

| Manifesto: Day 1 |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Walk the Line | Wonderkid, Shin Kung, Hybe, Ca$hcow, Soma Genda, "Hitman" Bang, El Capitxn, Vendors (Polar) | Wonderkid, Shin Kung | 2.04 |  |  |  |  |  |
| 2. | Future Perfect (Pass the Mic) | Wonderkid, "Hitman" Bang, Supreme Boi, Jacob Aaron, The Hub 88 | Wonderkid, "Hitman" Bang | 3.01 |  |  |  |  |  |
| 3. | ParadoXXX Invasion | Wonderkid, Alexander Karlsson, BreadBeat, Supreme Boi, Danke, January 8th, Lee Seuran, "Hitman" Bang, Aaron, The Hub 88 | Wonderkid, BreadBeat | 3.07 |  |  |  |  |  |
| 4. | TFW (That Feeling When) | Wonderkid, DJ Kayvon, Softserveboy, Alex Keem, Danke, Perc%nt, Jo Miyang, Jo Yoonkyung, Shin Kung, January 8th | Wonderkid | 3.18 |  |  |  |  |  |
| 5. | Shout Out | Waveshower, Andy Love, Lee Leejin, Goo Taewoo, "Hitman" Bang, Danke, Jake | Waveshadow | 3.48 |  |  |  |  |  |
| 6. | Foreshadow | Wonderkid, Ca$hcow, Hybe, "Hitman" Bang | Wonderkid, Ca$hcow | 2.27 |  |  |  |  |  |
|  |  |  |  | 17.15 |  |  |  |  |  |
Martina Ratej

Martina Ratej
Martina Ratej (s. 2. marraskuuta 1981) on slovenialainen keihäänheittäjä.
Ratej karsiutui loppukilpailusta alle 20-vuotiaiden MM-kilpailuissa 2000 ja Göteborgin EM-kilpailuissa 2006. Hän sijoittui toiseksi heittolajien Euroopan talvicupissa Splitissä 2008 Slovenian ennätystuloksella 63,16. Pekingin olympialaisissa hän karsiutui loppukilpailusta.
Ratej saavutti 2009 pronssia Välimeren kilpailuissa Pescarassa tuloksella 59,08 sekä oli kymmenes Berliinin MM-kilpailuissa ja seitsemäs IAAF:n yleisurheilufinaalissa. Hän voitti Euroopan talviheittocupin maansa tuolloisella ennätyksellä 65,96 Arles'ssa 2010. Hän heitti ennätyksensä ja Slovenian ennätyksen 67,16 Dohassa 14. toukokuuta 2010. Barcelonan EM-kilpailuissa 2010 ja Daegun MM-kilpailuissa 2011 Ratej sijoittui kuudenneksi. Ratej voitti Euroopan talviheittocupin Montenegron Barissa 2012 tuloksella 63,59. Hän karsiutui samana vuonna loppukilpailusta Helsingin EM-kilpailuissa.
Lontoon olympialaisissa Ratej sijoittui alun perin seitsemänneksi. Hänen suorituksensa kuitenkin hylättiin myöhemmin dopingin takia. Hänen Lontoon olympialaisissa antamansa dopingnäyte tutkittiin uudelleen vuonna 2020, ja siitä löytyi merkkejä klostebol-nimisen anabolisen steroidin käytöstä. Ratej sai kahden vuoden kilpailukiellon ajalle 9.3.2020–8.3.2022 ja hänen tuloksensa hylättiin aikaväliltä 9.8.2012–9.8.2014. Hylättyihin tuloksiin sisältyi vuoden 2013 Välimeren kilpailuiden voitto (tuloksella 60,28), Moskovan MM-kilpailuiden karsiutuminen ja vuoden 2014 Euroopan talviheittocupin kolmossija.
Zürichin EM-kilpailuissa Ratej sijoittui kuudenneksi. Hän voitti Euroopan talviheittocupin Leiriassa 2015 tuloksella 62,43. Pekingin MM-kilpailuissa 2015 hän karsiutui loppukilpailusta. Seuraavana vuonna hän sijoittui kuudenneksi Amsterdamin EM-kilpailuissa ja karsiutui loppukilpailusta Rio de Janeiron olympialaisissa.
Ratej voitti heittolajien Euroopan talvicupin Las Palmasissa 2017 tuloksella 60,66. Lontoon MM-kilpailuissa 2017 hän sijoittui yhdeksänneksi, Berliinin EM-kilpailuissa 2018 neljänneksi ja Dohan MM-kilpailuissa 2019 kymmenenneksi. Kilpailukieltonsa jälkeen hän oli viides Münchenin EM-kilpailuissa 2022. Hän karsiutui loppukilpailusta Budapestin MM-kilpailuissa 2023.
Maloti

Malutin lumisia huippuja
Maloti (voidaan kirjoittaa myös Maluti) on vuoristo eteläisessä Afrikassa, Lesothon pohjoisosassa. Maloti on Lohikäärmevuorista luoteeseen päin lähtevä osa Lohikäärmevuorten vuoristokokonaisuutta. Maloti-vuorten korkein huippu on Thabana Ntlenyana, joka on samalla Lesothon sekä koko eteläisen Afrikan korkein kohta.
Mal día para pescar

| Mal día para pescar |
| --- | --- |

Ohjaaja:  Alvaro Brechner
Käsikirjoittaja:   Álvaro Brechner  Gary Piquer 
Tuottaja:  Álvaro Brechner
Säveltäjä:  Mikel Salas
Kuvaaja:  Álvaro Gutiérrez
Leikkaaja:  Teresa Font
Pääosat:   Gary Piquer  Jouko Ahola  Antonella Costa 
Valmistustiedot
Valmistusmaa:  Uruguay
Levittäjä:  Netflix
Ensi-ilta:  2009
Kesto:  104 min
Alkuperäiskieli:  espanja
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Mal día para pescar (”huono päivä lähteä kalaan”, kansainväliseltä levitysnimeltään Bad Day to Go Fishing) on Alvaro Brechnerin ohjaama elokuva vuodelta 2009. Uruguay valitsi sen omaksi Oscar-ehdokkaakseen. Elokuvan toista pääosaa näyttelee suomalainen Jouko Ahola. Hän esittää itäsaksalaista voimamiestä Jacob van Oppenia, joka kiertää managerinsa (Gary Piquer) kanssa Etelä-Amerikan pikkukaupunkeja järjestämässä painitapahtumia.
Näyttelijöitä

| 0 | 1 | 2 |
| --- | --- | --- |
|  Gary Piquer  | … |  Orsini   |
|  Jouko Ahola  | … |  Jacob van Oppen   |
|  Antonella Costa  | … |  Adriana   |
|  César Troncoso  | … |  Heber   |
|  Roberto Pankow  | … |  Turco   |
|  Bruno Aldecosea  | … |  Grey   |
|  Alfonso Tort  | … |  Ronco   |
|  Cristian Casañol  | … |  Ronnie   |
Aiheesta muualla

Mal día para pescar Internet Movie Databasessa (englanniksi)
Maija Pentikäinen

Aili Maria (Maija) Pentikäinen-Hänninen  (21. maaliskuuta 1924 Nilsiä – 5. syyskuuta 1983 Saarijärvi) oli suomalainen kirjailija.
Pentikäisen vanhemmat olivat maanviljelijä Otto V. Pentikäinen ja Edla Apell. Hän oli naimisissa vuodesta 1967 tehtailija Eeti Hännisen kanssa. Pentikäinen suoritti kätilön tutkinnon.
Pentikäisen tuotantoon kuului runoja, yksi romaani ja novelleja. Hän kirjoitti lisäksi antologioihin ja teki myös tekstejä televisiolle.
Teoksia

Nimellä Maija Pentikäinen:
Tässä ajassa : runoja. WSOY 1957
Kumartuneet tähdet : runoja. WSOY 1959
Rakeet : runoja. WSOY 1963
Kielletty alue : romaani Tammi 1966
Marmoriportaat : novelleja. Tammi 1967
Puun laulu : kantaatti Äänekosken tehtaiden 75-vuotisjuhlaan 7.8.1971 ; kirjoittanut Maija Pentikäinen-Hänninen, sopraanolle, tenorille, lausujalle, lausuntakuorolle, mieskuorolle ja soittokunnalle säveltänyt Ahti Karjalainen. Äänekosken tehtaat, Äänekoski 1971
Nimellä Maija Pentikäinen-Hänninen:
Lähtölaskenta : tekstintekijäryhmän runo- ja proosa-antologia Saarijärvi ; toim. Maija Pentikäinen-Hänninen ; kuv. Anneli Klemola. Saarijärvi 1973
Rakastettu maa : kantaatteja ja runosarjoja suomalaisuudelle. Säkeitä työlle, aikamme ihmiselle. Tikli, Kuopio 1977
Sydämen monologi ; runoja. Tikli, Kuopio 1977
Polulla on siemen : runoja.  Pentikäisten sukuseura, Kuopio 1993
Manifestations of Plague and War

| Manifestations of Plague and War Impious Havoc |
| --- | --- | --- |

Studioalbumin tiedot
 Äänitetty : 2005
 Julkaistu: 2006
 Formaatti: C-kasetti, CD
 Tuottaja(t): Impious Havoc
 Tyylilaji: black metal
 Levy-yhtiö: Wulfrune Worxxx
Impious Havoc muut julkaisut
| Monuments of Suffering 2005 | Manifestations of Plague and War 2006 | Dawn of Nothing 2006 |
Manifestations of Plague and War on vanhan koulukunnan black metal -albumi, jonka Impious Havoc julkaisi kasettina vuonna 2006. Levy-yhtiönä toimi Wulfrune Worxxx ja kasetin painos rajattiin 300 kappaleeseen. Warfront Productions julkaisi Manifestations of Plague and War tallenteesta CD-version vuonna 2007.
Manifestations of Plague and War

Holy City In Flames
Gates Have Opened
Lifeless Eyes
Misantropic Thoughts *
Vivere Non Est Necesse
Black Angels *
Death From Above *
Declaration *
Emperor Of Darkness *
Enter To The Pentagram
Unorthodox Incantation
( * = vain kasetilla)
Aiheesta muualla

Manifestations of Plague and War Discogsissa. (englanniksi)
Albumi Manifestations of Plague and War Encyclopaedia Metallum -sivustolla (englanniksi)